CELEX: C2005/155/59
Language: et
Date: 2005-06-25 00:00:00
Title: Kohtuasi T-179/05: Stradeblu s.r.l. 6. mai 2005. aasta hagi Euroopa Ühenduste Komisjoni vastu

25.6.2005   
            
            
               ET
            
            
               Euroopa Liidu Teataja
            
            
               C 155/31
            
         Stradeblu s.r.l. 6. mai 2005. aasta hagi Euroopa Ühenduste Komisjoni vastu
   (Kohtuasi T-179/05)
   (2005/C 155/59)
   Kohtumenetluse keel: itaalia
   Stradeblu s.r.l., asukoht Cagliari, esitas 6. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on Alberto M. Rossi. Hagi esemeks on nõue tühistada komisjon 16. märtsi 2004. aasta otsus (2005/163/EÜ) riigiabi kohta, mida Itaalia on andnud laevaühingutele Adriatica, Caremar, Siremar, Saremar ja Toremar (Tirrenia kontsern), eelkõige selle artikkel 1, milles on sätestatud: “Ilma, et see piiraks lõikes 2 sätestatut, on Itaalia poolt Adriaticale alates 1. jaanuarist 1992 antud abi avaliku teenuse osutamise kohustuste täitmise eest kokkusobiv ühisturuga vastavalt asutamislepingu artikli 86 lõikele 2”.
   Hageja palub esimese astme kohtul:
   
               1)
            
            
               tühistada vaidlustatud otsus ja eelkõige selle artikkel 1 osas, millega lubatakse endisele äriühingule Adriatica (praegu Tirrenia di Navigazione S.p.A) antud abi seoses liiniga Genova (Voltri) — Palermo (Termini Imerese);
            
         
               2)
            
            
               kohustada Adriaticat (alates 27. juunist 2004 Tirrenia di Navigazione S.p.A.) maksma tagasi veoteenuste osutamise eest liinil Genova (Voltri) — Palermo (Termini Imprese) ebaseaduslikult saadud abi;
            
         
               3)
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolev hagi on esitatud komisjoni otsuse, mis käsitles Itaalia poolt laevaühingutele Adriatica, Caremar, Saremar, Siremar ja Toremar (Tirrenia kontsern) antud riigiabi, (1) ja eelkõige selle artikli 1 peale, milles on sätestatud: “Ilma, et see piiraks lõikes 2 sätestatut, on Itaalia poolt Adriaticale alates 1. jaanuarist 1992 antud abi avaliku teenuse osutamise kohustuste täitmise eest kokkusobiv ühisturuga vastavalt asutamislepingu artikli 86 lõikele 2”.
   Oma väidete toetuseks viitab hageja sellele, et vaidlustatud otsus on ebaloogiline, võrreldes 21. juuni 2001. aasta otsusega 2001/851/EÜ riigiabi kohta, mida Itaalia on andnud laevaühingule Tirrenia di Navigazione S.p.A. Viimatinimetatud otsuses võttis kostja teatavaks Itaalia ametiasutuste võetud kohustuse lõpetada Tirrenia poolt liinil Genoa (Voltri) — Palermo (Termini Imprese) pakutavad teenused järgmiseks viieaastaseks perioodiks, mille tagajärjel seda liini ei võetud enam arvesse avaliku teenuse osutamise kohustuse täitmise eest hüvitise arvutamisel. Otsuses tõdeti, et eraettevõtjate poolt nimetatud liinil pakutavad teenused võimaldavad täita riigiga sõlmitud lepingutes ette nähtud avalike teenuste osutamise kohustused nii mahu kui ka liiklustiheduse osas.
   Seevastu vaidlustatud otsuses komisjon:
   
               —
            
            
               ei võta vastu ühtegi meedet Itaalia ametiasutuste vastu selle tõttu, et need ei ole täitnud nende poolt ametlikult kostja suhtes võetud kohustust lõpetada teenuse pakkumine sellel mereliinil;
            
         
               —
            
            
               tunnistab, et seda sama Voltri–Termini Imprese liini, mida Adriatica alati teiste eraettevõtjatega konkureerides teenindas, võib subsideerida, kuna “nende ettevõtjate pakkumist ei saa siiski lugeda võrreldavaks Adriatica omaga regulaarsuse, liiklustiheduse ja laevade tüübi osas, arvestades Itaalia ametivõimude poolt avaliku teenuse osutamise kohustuse kokkuleppe raames kehtestatud nõudeid” (otsuse punkt 103).
            
         Lõpuks heidab hageja ette ka vaidlustatud otsuses põhjenduste puudumist ja/või nende põhjenduste omavahelist vastuolu ning ka määruse nr 3577/92 (2) rikkumist.
   
      (1)  Komisjoni 16. märtsi 2004. aasta otsus riigiabi kohta, mida Itaalia on andnud laevaühingutele Adriatica, Caremar, Siremar, Saremar ja Toremar (Tirrenia kontsern) (teatavaks tehtud numbri K(2004) 470 all) (2005/163/EÜ) (ELT L 53, 26.2.2005, lk 29).
   
      (2)  Nõukogu 7. detsembri 1992. aasta määrus (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) (EÜT L 364, lk 7).